Here is a page extracted from Wikipedia that may contain CSS, HTML, and a lot of unformatted text.

Title: روڤر
Content: الروڤر ؤلا الروڤر د لكواكب هوّ ماكينة ديال ستيكشاف السطوح د لكواكب، لي كاتكون مجهّزة باش تمشي على تيران مامسرحش و عامر ب لحجر و الطلعات و لهبطات. كاينين روڤرات تصاوبو باش يكونو مركوب ل الرواد د لفضاء، و خرين لي كيكون على شكل روبوات مستاقلة علاين ؤلا بشكل كامل. الروڤر كيتصاوب بحيت كينزل معا مركابة فضائية على شي كوكب من غير لأرض. لهاداف ديالو هوّ جميع معلومات على السطح د لكوكب، لماخدة د تصاور، و جميع عيّنات ديال لغبرة، لحجر، و السوائل لي يقدرو يتدار ليهوم تحليل تماك نيت ؤلا بعدما يتصيفطو ل لأرض.

أول روڤر مستاقل تصيفط باش يمشي على لقامار كان لونوخوض 0 Lunokhod ديال لإتحاد السوڤياتي، لي مادارش لمهمة ديالو حيت تهرس بعدما طاح على السطح د لقامار ف فبراير 1969. ف نونبر 1970، لونوخوض 1 ولّا أول روڤر كيمشي على السطح د لقامار و كيتسيّر من لبعد. هاد الروڤر دار تحليل ل التراب د لقامار، و بقى خدام 11 شهر تا حبس التواصل معاه ف 14 شتنبر 1971. النازا تاهيّ ف 1971 و 1972 صيفطات روڤرات ف لمهام د أپولو 15، 16 و 17.

عيون لكلام 

ستيكشاف لفضاء
مقالات فيها مصدر و 3000 بايت